Gedagte vir die dag: Heerlikheid | Maroela Media
Jesus antwoord hom só: "Ek is al vir só 'n lang tyd by julle, Filippus, en jy ken My nog nie? Wie My reeds gesien het, het ook reeds my Vader gesien." (Johannes 14:9)
Die baba van Betlehem was die Skepper van die heelal, wat sy tent op die nederige kampterrein van ons ou planeetjie opgeslaan het. God se heerlikheid het nou in Christus gewoon. Hy was die Heilige van die heiliges. Mense hoef slegs na Jesus te gekyk het om God, sy permanente manifestasie, te kan sien.
In Hidden Christmas, skryf Timothy Keller: "Wanneer jy die Evangelies lees, sien jy God se volmaaktheid … in al sy asemrowende, ware lewensvorms. Jy kan die heerlikheid van God in die Ou Testament ken, maar in Jesus Christus kom hulle nader."
Jesus maak die Vader aan ons bekend: "Niemand het God nog ooit gesien nie. Sy enigste Seun wat self ook God en baie na aan die Vader is, het Hom aan ons kom bekendmaak" (Johannes 1:18).
Christus is die vreugde van die Vader. Watter verkwikking moet daardie siel wat Hom tot in ewigheid besit, nie ervaar nie! – John Bunyan